Leif Martinussen



Leif Martinussen (29. juli 1941) er en dansk organist og komponist.

Han tog organisteksamen fra Det Kongelige Danske Musikkonservatorium i 1967 som elev af Henning Riiser og kantoreksamen 1969 som elev af Jørgen Berg. Derefter videreuddannede han sig i Lund og Stockholm. Fra 1970 har han været ansat som organist ved Allehelgens Kirke i på Amager. I årene 1971-1996 var han klaverlærer ved Værløse og Tårnby Musikskoler. Ved siden af dette arbejde har Leif Martinussen været aktiv som medlem af Dansk Organist og Kantor Samfunds Legatbestyrelse 1984-2000 og var medstifter af og formand for Amager Musikfestival 1973-1997. Desuden var han medlem af juryen for den internationale konkurrence for blinde og svagsynede musikere i Tjekkiet 6 gange i årene 1988-2003 samt medlem af juryen for den internationale ”Marcello Galanti” orgelkonkurrence i Rimini, Italien 2004.

Musikken 
Leif Martinussens har fortrinsvis skrevet kor- og orgelmusik, men også musik for klaver og enkelte værker for orkester. I 1985 vandt han førsteprisen for sit op. 21 Ode to light ved International Competitions of Blind and Partially Sighted Composers i Mariánské Lázně i Tjekkoslovakiet. Også hans op. 17 og op. 18 har vundet priser ved et finsk musikstævne. 

Næsten al musikken har været opført rundt om i Danmark og mange steder i udlandet, og på pladeselskabet Paula er til nu udkommet 3 CD’er med en stor del af hans musik. Der har været opførelser i Skandinavien, Færøerne, Island, Grønland, Belgien, Tyskland, Østrig, Polen, Ungarn, Tjekkiet, Bulgarien, Italien, Frankrig, Spanien, England, Rusland, Ukraine, USA, Uruguay, New Zealand.

CD indspilninger 
 Paula PACD 105
 Paula PACD 146
 Paula PACD 162
 Rondo RCD 8340
 Point PCD 5144
 Studio Budikov B-0001-2011

Værker 
 op. 1 Stykke for fløjte, obo og strygere (1959)
 op. 2 Solkredsen (9 stykker for klaver – 1959-63) 
 op. 3 Maj, juni og august (klaver – 1963)
 op. 4 Præludium i G-dur – in memoriam Carl Nielsen (orgel – 1964)
 op. 5 Adagio og Allegro (orgel – 1964)
 op. 6 Bryllupspræludium I G-dur (orgel – 1966)
 op. 7 Fantasi for orgel (1968)
 op. 8 Introduktion for orkester (1969)
 op. 9 Bagatel for orgel (1969)
 op. 10 Toccata nr. 1 (orgel – 1971)
 op. 11 Fantasi over “Tak Gud” (orgel – 1971)
 op. 12 Bryllupsmarch I C-dur (orgel – 1972)
 op. 13 Trio for orgel – in memoriam J.S. Bach (1972)
 op. 14 Toccata nr. 2 (orgel – 1973)
 op. 15 Salmekalender, 32 salmer (1974-80)
 op. 16 Syv stykker for orgel (1977-79)
 op. 17 Juli (klaver – 1980) Days of culture, Finland composer competition, 1st Prize
 op. 18 Dialoger for 2 trompeter (blæseorkester – 1981) Days of culture Finland, composer competition, Special Prize 
 op. 19 Kom, lad os juble for Herren (kantate for bl. kor og 4 trompeter – 1982)
 op. 20 Cantabile (orgel 1984)
 op. 21 Ode to light (kor – SSAATTBB – 1984) Førstepræmie ved ”International composition competition” in Czechoslovakia
 op. 22 Fire salmer (bl. kor eller lige stemmer – 1979-1990)
 op. 23 Piece for Flutes and Strings (Fountain-music to Mariánské Lázne – 1988)
 op. 24 Og jeg så et andet tegn i Himmelen (Kantate sang og orgel – 1992)
 op. 25 Præludium i d-mol (orgel – 1993)
 op. 26 Fire sange for lige stemmer SSAA (1991-1992)
 op. 27 Det haver så nyligen regnet, fantasi for orgel (1995)
 op. 28 Danske tidsglimt (kor – SSSSAATTBB – 1996)
 op. 29 Allegretto grazioso (fagot eller trompet og orgel – 1997)
 op. 31 Du (kor – SSAATTBB – 1999)
 op. 32 Sytten orgelkoraler (1980-2001)
 op. 33 Capriccio for Bb-trompet og orgel (2000)
 op. 34 Ode til livets du (kor SSAATB – 2002)
 op. 35 Festpræludium for trompet og orgel (2002)
 op. 36 Festpræludium for 2 trompeter og orgel (2005)
 op. 37 Lyt, hvad er i luften (kor SSAATB 2006)
  op. 38 Hvedekornet (kantate for bas solo, SSAA og orgel – 2006)
  op. 39 Réflexions d´un Rendez-vous musical pour Orgue (2010)                                 
 12 intonationer og forspil for orgel (1985)
 11 koralforspil (orgel – 1988)
 samt en række enkeltsalmer uden opusnumre

Kilder m.m. 
 Leif Martinussens hjemmeside
 Politiken 28. juli 2001
 Kristeligt Dagblad 28. juli 2001
 Jyllands-Posten 29. juli 2001
 Amager Musikfestival 

Komponister fra Danmark
Organister fra Danmark
Klassiske komponister fra det 20. århundrede
Danskere i 1900-tallet
Klassiske komponister fra det 21. århundrede
Danskere i 2000-tallet